Godkendt 2024 - oktober

Lånepolitik

Ribe Stiftsråd

Indholdsfortegnelse

[Lån i stiftsmidlerne 2](#_Toc181887752)

[Stiftsrådets opgave 2](#_Toc181887753)

[Formål 2](#_Toc181887754)

[Stiftsadministrationen 2](#_Toc181887755)

[Ansøgning ad tjenestevejen 2](#_Toc181887756)

[Ribe Stiftsråd yder lån til: 3](#_Toc181887757)

[Låntype og afdragsprofil 3](#_Toc181887758)

[Udbetaling og afdrag af lån: 4](#_Toc181887759)

[Stiftsadministrationen behandler følgende lån: 4](#_Toc181887760)

[Ansøgninger udenfor stiftsadministrationens kompetence 5](#_Toc181887761)

[Ansøgninger om ændringer i lånebetingelserne for allerede bevilgede lån 5](#_Toc181887762)

[Lån til Det Administrative Fællesskab 5](#_Toc181887763)

[Retsgrundlaget 6](#_Toc181887764)

[Folkekirkens økonomi 6](#_Toc181887765)

[Bestyrelse af kirke- og præsteembedekapitalen 6](#_Toc181887766)

[Lov om menighedsråd 6](#_Toc181887767)

[Godkendt og vedtaget 6](#_Toc181887768)

# Lån i stiftsmidlerne

## Stiftsrådets opgave

Stiftsrådet har til opgave på menighedsrådenes vegne at bestyre kirkernes og præsteembedernes kapitaler. Bestyrelsen omfatter bl.a. udlån af midlerne. De nærmere regler fremgår på sidste side.

Beløb, der udlånes til de enkelte kirker og præsteembeder, stammer fra kirkernes og præsteembedernes egne midler og kaldes ”stiftsmidler”.

Der er fastsat overordnede regler for stiftsrådenes administration af stiftsmidlerne, herunder regler for frigivelse og udlån af midler under kirke- og præsteembedekapitalen.

## Formål

Tanken er, at menighedsrådene solidarisk låner af egne indlånskapitaler, hvorved menighedsrådene opnår omkostningsfrie lån i stiftsmidlerne.

Udlån af kirkernes- og præsteembedernes kapitaler ligger inden for rammerne af stiftsrådet, der fastlægger denne politik for udlån.

Kirke- og præsteembedekapitalen kan udlånes til:

1. Kirker og præsteembeder i eller uden for stiftet på vilkår fastsat af det udlånende stiftsråd
2. Styrkelse af et andet stifts kirke- og præsteembedekapitaler på vilkår fastsat af stiftsrådet
3. Tiltag i den grønne omstilling

## Stiftsadministrationen

Stiftsadministrationen bistår stiftsrådet med varetagelsen af opgaver forbundet med bestyrelsen af kirke- og præsteembede kapitaler. Lånepolitikken administreres af stiftsadministrationen.

Stiftsrådet bemyndiger således stiftsadministrationen til på sine vegne at behandle og bevilge stiftsmiddellån i henhold gældende regler og fastsatte retningslinjer inden for følgende rammer.

## Ansøgning ad tjenestevejen

Menighedsrådet indsender ansøgning om lån til provstiudvalget. Beslutningen om optagelse af lån skal underskrives af menighedsrådets formand og et andet menighedsrådsmedlem, der er bemyndiget hertil af menighedsrådet som værende tegningsberettiget.

Ansøgningen skal indeholde oplysning om det ønskede tidspunkt for lånets udbetaling, rater mv. jf. Lånepolitikken under Ribe Stiftsråd.

Provstiudvalget tager stilling til låneansøgningen, tilbagebetalingsvilkår og finansieringsplan.

Provstiudvalget skal tage stilling til, over hvor mange terminer lånet afdrages, og hvornår første termin forfalder, jf. Ribe Stiftsråds lånepolitik.

Provstiudvalget skal vedlægge provstiets gældsoversigt samt overblik over provstiets indtægter og udgifter. Provstiet skal desuden forholde sig til den samlede økonomi, hvordan lånet passer ind i provstiets økonomi, herunder at der er en rimelig balance mellem provstiets samlede lån og de årlige indtægter.

Provstiudvalget sender ansøgningen videre - med ovenstående indarbejdet - til stiftsrådets godkendelse.

## Ribe Stiftsråd yder lån til:

Ribe Stiftsråd yder udlån af midlerne efter følgende retningslinjer:

1) Kirker og præsteembeder i eller uden for stiftet på vilkår fastsat af det udlånende stiftsråd

2) Styrkelse af et andet stifts kirke- og præsteembedekapitaler på vilkår fastsat af stiftsrådet  
3) Tiltag i den grønne omstilling

Lån kan bevilges til menighedsråd (kirkekasser), kirkegårdsbestyrelser (kirkegårdskasser) og Folkekirkens administrative fællesskab samt grønne tiltag i folkekirken.

Lån kan bevilges til (og er ikke begrænset af); erhvervelse, nybyggeri, istandsættelse og ombygning af fast ejendom og inventar. Herunder også hel eller delvis finansiering af såvel anlægsarbejder samt større vedligeholdelses-/ restaureringsarbejder:

**Embeder** (præsteboliger, sognegårde, mandskabs- og redskabsbygninger mv.   
– men ikke avlsbrug)

**Kirker** (kirkebygninger og dertil hørende inventar, kapeller og andre projekter i kirkens næromgivelser mv.)

**Kirkegårde** (diger og adgangsforhold mv.)

Lån kan bevilges, når der ved lånebehandlingen foreligger en ansøgning indeholdende:

* Projekt, der er godkendt af relevant kirkelig myndighed
* Finansieringsplan, der er godkendt af provstiudvalget
* Provstiudvalgets anbefaling af låneansøgning og tilbagebetalingsvilkår
* Provstiudvalgets stillingtagen til tilbagebetalingsvilkår og redegørelse om, at der er en rimelig balance mellem provstiets samlede lån og de årlige indtægter.

Opmærksomheden henledes på, at i tilfælde af en akut likviditetskrise eller uforudsete udgifter, kan menighedsrådet eventuelt søge provstiudvalget om lån i reserven.

## Låntype og afdragsprofil

Stiftsmiddellån bevilges som serielån, dvs. som lån med faste afdrag, og forrentes i henhold til den af Stiftsrådet en gang årligt fastsatte rentesats.

Renten beregnes ud fra det til enhver tid skyldig beløb og betales pr. termin.   
Menighedsrådet betaler ingen stempelafgift og intet bidrag.  
Udlånsrenten fastsættes årligt af Ribe Stiftsråd.

## Udbetaling og afdrag af lån:

* Ved lån op til 4. mio. kr. udbetales lånet i rater som ønsket af menighedsrådet, dog maksimalt fordelt på 5 rater
* Ved lån over 4 mio. kr. aftales udbetalingsraterne nærmere

Lån tilbagebetales med to årlige terminer (juni og december) med afdrag på minimum kr. 50.000 pr. termin.

Første afdrag på stiftsmiddellån forfalder til betaling anden termin efter, at lånet er igangsat. Et lån igangsættes, når det er fuldt ud udbetalt, eller låntager har oplyst, at der ikke vil blive trukket yderligere på lånet, dog senest 3 år efter udbetaling af første acontobeløb af lånet.

Udnyttes et bevilget lån ikke fuldt ud, nedsættes afdragstiden på lånet forholdsvis.

Indbetaling af statstilskud, salgssummer og øvrige ekstraordinære betalinger på lånet anvendes til at nedbringe lånets restløbetid.

Lånets løbetid er minimum 3 år hermed menes 6 terminer.  
Det er dog muligt at indbetale ekstraordinære afdrag på et lån efter 3 år (6 terminer).

Betales en ydelse på et bevilget lån ikke til forfaldstid, betragtes lånet som misligholdt, og restgælden kan kræves betalt i overensstemmelse med lovgivningens regler herom.

## Stiftsadministrationen behandler følgende lån:

Stiftsrådet bemyndiger stiftsadministrationen til på sine vegne at behandle og bevilge stiftsmiddellån i henhold gældende regler og de ovenfor fastsatte retningslinjer inden for følgende rammer:

1. Stiftsadministrationen kan bevilge lån og forhøjelse af allerede bevilgede lån af stiftsmidlerne med op til 10 mio. kr.
2. Ansøgning om lån eller forhøjelse af eksisterende lån på under 10 mio. kr. skal forelægges stiftsrådet, hvis en bevilling af lånet vil føre til, at låntager får en samlet hovedstol på over 10 mio. kr. i beholdningen af antal lån i stiftsmidlerne. Stiftsrådets formand er bemyndiget til at godkende sådanne lånesansøgninger på vegne af Ribe Stiftsråd.
3. Stiftsadministrationen kan give et lånetilsagn til en egentlig lånebevilling på betingelse af, at ovenstående retningslinjer opfyldes.
4. Stiftsadministrationen kan ved bevilling af lån fastsætte en afdragsperiode på 20 år.
5. Stiftsadministrationen tager ved fastsættelse af tilbagebetalingstiden hensyn til provstiudvalgets bemærkninger om ligningsområdets generelle økonomi.
6. Stiftsadministrationen kan efter ansøgning forlænge en meddelt afdragsperiode, der er kortere end 20 år, op til 20 år.
7. Stiftsrådet kan efter ansøgning forlænge en meddelt afdragsperiode der er fastsat til 20 år til max 25 år. Stiftsrådets formand, er bemyndiget til at godkende sådanne lånesansøgninger på vegne af Ribe Stiftsråd.

## Ansøgninger udenfor stiftsadministrationens kompetence

Stiftsrådet behandler ansøgninger, der ligger uden for Stiftsadministrationens retningslinjer.

Ved stiftsrådets behandling af låneansøgninger, der ligger ud over retningslinjerne, lægges der bl.a. vægt på provstiudvalgets anbefaling og beløbets størrelse i forhold til sognets medlemstal og generelle økonomiske situation sammenholdt med omfanget og nødvendigheden af det projekt, der ønskes lånefinansieret og den ønskede afdragsperiodes længde.

Endvidere inddrager stiftsrådet kapitalsituationen i stiftet, herunder betydningen for stiftets kapitalmidler ved en lånebevilling.

Låneansøgninger der ligger ud over retningslinjerne kan eksempelvis være:

1. Ansøgninger om lån på over 10 mio. kr.
2. Ansøgninger om lån, hvor den samlede låneportefølje overstiger 10. mio. kr.
3. Ansøgninger om lån med en ønsket afdragstid, der er længere end de i punkt 4 nævnte
4. Ansøgninger om lån, der betinger lån i andre stifters midler
5. Ansøgninger om lån fra kirker eller præsteembeder i et andet stift
6. Ansøgninger om lån fra Folkekirkens administrative fællesskab

## Ansøgninger om ændringer i lånebetingelserne for allerede bevilgede lån

Stiftsrådet behandler ansøgninger om ændringer i lånebetingelserne for bevilgede lån.

Ved ansøgninger om afdragsfrihed eller forlænget afdragsperiode lægges bl.a. vægt på sognets samlede økonomiske situation, herunder om der er særlige omstændigheder, der har gjort det vanskeligt for sognet at overholde den fastlagte afdragstid.

Eksempel på ansøgninger om ændringer i lånebetingelser for allerede bevilgede lån:

1. Ansøgning om afdragsfrihed, forlængelse af afdragsperioden mv. efter indstilling fra provstiudvalget

Opmærksomheden henledes på, at renter opkræves ved hver termin – 2 gange årligt, og betaling kan derfor ikke udsættes.

## Lån til Det Administrative Fællesskab

Folkekirkens administrative fællesskab kan efter konkret godkendelse fra Kirkeministeriet optage lån i kirke- og præsteembedekapitaler til styrkelse af fællesfondens kassebeholdning.

Disse lån forrentes med den ved lånets indgåelse gældende diskonto + 1 pct. pr. år.   
Lån til det administrative fællesskab forelægges stiftsrådet.

## Retsgrundlaget

Folkekirkens økonomi   
Stiftsrådet bestyrelse af kapitaler følger af lovbekendtgørelse nr. 424/2023 om folkekirkens økonomi[[1]](#footnote-1). Stiftsrådet har til opgave på menighedsrådenes vegne at bestyre kirkernes og præsteembedernes kapitaler, jf.§ 23a, stk. 4.

Bestyrelse af kirke- og præsteembedekapitalen  
Det følger af bekendtgørelse nr. 55/2018 om bestyrelse af kirke- og præsteembedekapitalen, at kirke- og præsteembedekapitalen kan udlånes til[[2]](#footnote-2):

§ 8, stk. 1 1) Kirker og præsteembeder i eller uden for stiftet på vilkår fastsat af stiftsrådet

2) Styrkelse af et andet stifts kirke- og præsteembedekapitaler på vilkår fastsat af stiftsrådet

§ 9, 1 Folkekirkens administrative fællesskab kan optage lån i kirke- og præsteembedekapitaler efter konkret godkendelse fra Kirkeministeriet til styrkelse af fællesfondens kassebeholdning

### Lov om menighedsråd

Det følger af § 9, stk. 9 i lov nr. 1299/2023 om menighedsråd, at menighedsrådets formand samt en af menighedsrådets udpegede bemyndigede skal underskrive dokumenter vedrørende køb, salg og andre dispositioner over fast ejendom samt optage lån[[3]](#footnote-3).

Af samme lov følger det, at tilsynet med menighedsrådenes økonomiske forvaltning varetages af provstiudvalget og stiftsøvrigheden efter de bestemmelser, der er fastsat herom.

## Godkendt og vedtaget

Ribe Stiftsråd har godkendt og vedtaget denne lånepolitik på stiftsrådsmødet den 29. oktober 2024.

På vegne af Ribe Stiftsråd

\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Formand – Lars Hansson

1. <https://www.retsinformation.dk/eli/lta/2023/424> [↑](#footnote-ref-1)
2. <https://www.retsinformation.dk/eli/lta/2018/55> [↑](#footnote-ref-2)
3. <https://www.retsinformation.dk/eli/lta/2023/1299> [↑](#footnote-ref-3)